Here is a page extracted from Wikipedia that may contain CSS, HTML, and a lot of unformatted text.

Title: لحسن التاني
Content: لحسن تّاني ؤلا لحسن بن محمد (ب لأمازيغية: ⵍⵃⴰⵙⴰⵏ ⵡⵉⵙ 2) لماليك ديال لمغريب، حكم بين عام 1961 ؤ 1999. عاون باه لماليك محمد لخاميس ف تحرير لمغريب من لإحتلال لفرانسوي ؤ صبنيولي، تعرف ب دكاء ؤ شطارة ديالو ف ضومين د سياسة، كيتلقب ب أب لمغريب لعصري ؤ باني دولة لعصرية ؤ السدود، قدر يصوݣ ب لمغريب ب قوة ل واحد لإستقرار مقدروش عليه دول لاخرين حتال دبا، قدر يݣيد ب بلادو ل معسكر رأسمالي ف لوقت لي كان معظم دوال لي حداه تابعة للمعسكر ليشتيراكي، لحسن تاني من بين ابرز ملوك لمغريب حيث قدر يوحد لبلاد ؤ يحرر صحرا من لإستعمار صبليوني ب لمسيرة لخضرا د 1975.

حياتو 
تولد لحسن تاني ف القصر ديال السلطان ف الرباط مابين الظهر و العصر نهار التلات 9 يوليوز 1929. دخل ل السياسة فاش مات باه محمد الخامس ولي كان ماليك لمغريب نهار 26 فبراير 1961 وتما فين ولا لحسن تاني ماليك. قرا القانون ف الرباط و خدا الديبلوم ف بوردو ف فرانسا .

كان عندو بزاف ديال المهمات فاش كان ولي لعهد و حتا هو تنفى مع محمد الخامس من عند الفرانسيس ل كورسيكا و مدغشقر هادشي لي خلا الشعب يدير لي فجهدو باش يطيح لإستعمار، خصوصا فاش دارو بن عرفة ماليك على لمغريب و لي كان غادي يتقتل على يد علال بن عبد الله لي كان مقاوم. داكشي علاش تسمات ثورة الملك و الشعب، لحسن تاني كان هو لي كيترجم ويكتب الميساجات ديال باه ف المنفى.

رجع محمد الخامس هو و ولي العهد لحسن تاني من مدغشقر ل لمغريب و خدا لمغريب الإستقلال ديالو ف 1956.

ف 9 يوليوز ولا لحسن تاني رسميا ولي العهد من بعد ما دار القسم قدام باه ف القصر ديال الرباط.

إنجازات 
 بناء قتصاد عصري
 سياسة السدود

لمسيرة لخضرا 
أهم حاجة دارها احسن تاني هي لمسيرة لخضرا ولي كان طالب فيها المغرب ف البدية ديال السبعينات من السبنيول/إسبانيا يرجعو ليه الصحرا، وطلب لحسن تاني من الشعب ديالو باش يديرو مسيرة ل الصحرا . داكشي لي خلا 350 ألف مغربي و مغربية يخرجو هازين القرآن و الراية المغربية ب القيادة ديال لحسن تاني . هادشي خلا السبنيول/ إسبانيا تخرج من الصحرا من مور ما تقسمات ف معاهدة مدريد ولي عطات الساقية الحمراء ل المغريب و واذي الذهب ل موريطانيا باش ميوقع تا شي مشكيل بينهم بجوج.

عيون لكلام 

بيوغرافيا د رجال
ناس حكمو لمغريب
ملك مغريبي
لعوام د الرصاص ف لمغريب
زيادة 1929
وفيات 1999
مقالات فيها مصدر و 3000 بايت
ناس تزادو ف الرباط
ناس توفاو ف الرباط
ناس د الرباط